2017年2月26號日食

2017年2月26日日食是一趟日環食，勒協調世界時2017年2月26號發生。新月箇日天（就是朔日），地球浪看過去月亮搭太陽個角距離極小，該歇辰光月亮如果齊巧勒月球交點附近，穿過太陽搭地球當中，搭地球、太陽接近一直線，就會得出現日食。月球穿過太阳搭地球當中，但必過離地球遠仔一滴滴，本影朆接觸著地球表面，讓偽本影覆蓋個區域裡向看到月球個角直徑小於太陽，就是日環食，同時勒本影兩嗨邊幾千公里個半影範圍裡向遮脫一部分陽光，出現日偏食。該趟日全食經過仔智利、阿根廷、安哥拉、赞比亚、剛果民主共和國，日偏食覆蓋仔南美洲中南部、非洲中南部和南极洲部分地區。

日食個情況

 出現區域 
太平洋東南部、復活節島南面差弗多1800公里個海浪勒日出辰光頂頂早看見該趟日環食，接下來月球偽本影先朝東偏南再朝東北移動，穿過南美洲南部個巴塔哥尼亞地區，進到南大西洋，勒伊納克塞瑟布爾島西面差弗多1600公里、巴西里約熱內盧州東南差弗多1600公里個海浪食分達到頂頂大。僞本影繼續朝東北移動，穿過南大西洋，勒日落前頭一歇歇辰光從安哥拉海岸登陸非洲，阿末勒日落辰光勒剛果民主共和國坦噶尼喀省南部結束。

該趟月亮偽本影經過個陸地包括：
：從西朝東貫穿伊瓦涅斯將軍個艾森大區中部偏北；
：從西朝東貫穿丘布特省南部；
：經過納米貝省北部、本吉拉省南部、威拉省北部過後從西南朝東北穿過萬博省南部、比耶省、莫希科省北部；
：西北省北部；
：從坦噶尼喀省南部進來仔一歇歇就離開地表。

除脫交關狹個環食帶裏向好看見日環食之外，月球半影覆蓋範圍裏向儕好看見日偏食，包括南美洲的秘鲁東南部、玻利維亞除脫北部以外個大部分、巴西中南部搭仔智利、阿根廷、巴拉圭、乌拉圭四國全部、富克朗特群島、南喬治亞搭南桑威奇群島，非洲個西非中南部、中非除脫乍得頂頂北面以外個絕大部分、利比亞東南部搭仔乍得邊境個小部分、蘇丹西南部、東非西半部、南非，還有南極洲靠近大西洋個約三分之二。

 基本參數 
 類型：日環食
 食甚中心處（勒伊纳克塞瑟布尔岛西面差弗多1600公里、巴西里約熱內盧州東南差弗多1600公里個南大西洋）資料：
 辰光：2017年2月26號14:53:24.6（UTC）
 場化：
 食分：0.9922（環食帶裏向頂大）
 偽本影闊度：30.6公里
 日環食持續辰光：44.0秒
 環食頂長處資料：
 辰光：2017年2月26號13:16:06（UTC）
 場化：
 偽本影闊度：96.3公里
 日環食持續辰光：1分鐘22.4秒（環食帶裏向頂長）

相片

 參考 

 外頭個網站 

 NASA日食專頁
 Google地圖顯示個日環食搭日偏食範圍

Category:日食